Vrou in koma na klip in gesigŉ Bejaarde vrou van Clocolan in die Vrystaat is in ŉ koma nadat betogers haar in haar gesig met ŉ klip gegooi het. Volksblad berig dat Isabel Hugo (67) en haar dogter Elsabe (27) se bakkie deur die betogers omsingel is buite die dorp. Die betogers het die pad met klippe en doringdraad versper en verbygaande motors met klippe gegooi. Hugo is deur die oop ruit met ŉ klip in die gesig gegooi. Sy het haar bewussyn verloor en die bakkie het die pad verlaat en in ŉ veld tot stilstand gekom. Hugo het ernstige kopbeserings opgedoen en is in ŉ koma. Die betogers het gister na die landdroshof opgeruk nadat 82 ander betogers verlede week in hegtenis geneem vir openbare geweld en saakbeskadiging. Niemand is nog in verband met gister se voorval in hegtenis geneem nie.